Dorit de Dan Petrescu la CFR Cluj, Dani Coman a făcut anunțul: "Sigur voi semna!"
Liber de contract după despărțirea de FC Hermannstadt, Dani Coman este dorit de mai multe cluburi din fotbalul românesc.
Dan Petrescu a susținut la prima sa conferință de presă după revenirea la CFR Cluj că și-ar dori un anumit președinte de club alături de el, iar Dani Coman a confirmat că este vorba despre el.
Ardelenilor nu le va fi însă ușor să-l aducă pe Coman, deoarece acesta se mai află și pe lista celor de la FC Argeș și a Rapidului, care pregătește o reorganizare din vară.
Coman își decide soarta
Dani Coman a dezvăluit că va lua o decizie cu privire la viitorul său după sărbătorile de Paște.
"Mă gândesc bine acum de sărbători, iar săptămâna viitoare sigur voi semna. Da, e și ”U” Cluj o variantă”, a spus Dani Coman, la Digisport.
Dani Coman și-a început cariera de conducător la Astra Giurgiu, club la care a lucrat în perioada 2015-2021 și alături de care a câștigat titlul de campion al României. Ulterior, fostul goalkeeper a fost președinte în două mandate la FC Hermannstadt (2021-2022 și 2023-2024).
Urmăriți SPORT.RO și pe Google News